Ледени човек (стрип)
Ледени човек је 25. епизода стрип серијала Кен Паркер објављена у Лунов магнус стрипу бр. 514. Објавио ју је Дневник из Новог Сада у септембру 1982. године. Имала је 94 стране и коштала 23 динара (1,12 DEM; 0,44 $). Епизоду је нацртао Иво Милацо, а сценарио написао Ђ. Берарди. Аутор насловне стране је непознат.

Оригинална епизода
Оригинална епизода објављена је у децембру 1979. године под насловом Lily e il cacciatore (Лили и ловац.). Издавач је била италијанска кућа Cepim. Коштала је 500 лира (0,62 $; 1,07 DEM). Оригиналну насловницу је нацртао Иво Милацо.

Кратак садржај
Радња се дешава у децембру 1875. године. Овога пута Кен се налази са батаљоном војника у утврђењу у изградњи Форт Шо (близу Великих водопада и Сунчане реке у Монтани). На почетку епизоде Кен спашава малог пса мешанца из клопке за зечеве, и даје јој име Лили (по Тигрици Лили, тада популарној pin-up девојци).

Форт Шо је утврђење које је се управо гради, након договора Америке владе и предсатвника локалних индијанских племена по коме би утврђење требало да означи границу након које ће индијанци бити заштићени. Кен је, међутим, сумњичав према овом договору, јер у име индијанаца угворе потписују четворицса индијанаца, који не представљају никога, већ су се продали ”за неколико прекричавача и шаку дувана”. Усред ноћи, Дакоте изненада нападају војнике и праве покољ у логиору. Једини преживели је Кен, који је тешко рањен на два места. Лили га најпре спашава од вукова. Након тога Кен успева да се докопа пећине.

Референце 

Италијански стрип јунаци
Бонели
Стрипови о Дивљем западу